52. schôdza NR SR - 15.deň - A. dopoludnia
Dátum: 2026-06-16
Poslanec: Pročko, Jozef 
Druh vystúpenia: Vystúpenie v rozprave

Milý pán predsedajúci, včerajšia rozprava nás všetkých utvrdila o tom, že ten pozmeňovák, ktorý priniesol pán Raši, je jednoducho naozaj len taká zástierka toho, že sa táto vládna koalícia bojí nasledujúcich... V pohode, v pohode. V poriadku. Že sa táto vládna koalícia bojí volieb, pretože aj pán Kaliňák priznal tu na tomto mieste, keď bola hodina otázok, že budete vládnuť vy. Robert Fico, ako som už včera spomínal, v rokoch 2015, 16 a 20 vôbec nechcel, aby bolo referendum, ale potom prišlo obdobie, kedy to už Robert Fico chcel. Robert Fico je naozaj taký jedinečný človek, lebo Robert Fico v roku 2022 napísal, že referendum vidí Fico ako jedinú cestu. Už som o tom včera hovoril, len pripomeniem to. V roku 2020, keď prehral Robert Fico voľby, keď mu národ ukázal, že ho nechce, keď národ ukázal, že chce zmenu. V pohode, mne to nevadí. Kľudne si pustite nejakú hudbu. Pankorka kľudne, možno pomôže mu to do rozpravy sa prihlásiť. V roku 2020 Robert Fico prehral, lebo národ chcel zmenu. A zmena prišla, ale žiaľbohu Robert Fico dostal od diabla dar a prišiel COVID. A začalo sa diať niečo, čo nemá naozaj v normálnej spoločnosti miesto. V iných krajinách, kde bol COVID, spolupracovala opozícia s koalíciou. Spolupracovali naozaj. Povedal by som, že až unikátne spolupracovali a v tých krajinách naozaj sa aj občania správali zodpovedne, keď videli, že koalícia a opozícia je za jedno v otázkach covidu. U nás čelní predstavitelia skryte COVID sa covidu báli. Príklad bol Robert Fico, ktorý v Grécku dostal COVID. No a na nahrávke z chaty Čifárov povedal, že je to niečo strašné, chlapi. To je niečo... To ja som skoro zomrel. Nebyť tam lekára, ktorý mi zachránil život, tak ja tu už nie som. A predstavte si, ja som musel sfalšovať COVID pass, aby som bol na Slovensku. Robert Fico sa priznal, že je podvodník. On, ktorý vyžaduje od ľudí tu na Slovensku, aby dodržiavali pravidlá, tak Robert Fico sfalšoval COVID pass, aby sa dostal na Slovensko. Ako sa dostal na Slovensko, tak on, ktorý mal COVID, namiesto toho, aby sa správal zodpovedne, tak začal šíriť obrovskú nenávisť voči vláde, ktorá vládla. Že im tá vláda berie slobodu. Že ich tá vláda zatvorila, že ich tá vláda nepustí do zahraničia. A už Peter Pellegrini, ktorý vládol, tak 13. 3. – to si veľmi dobre pamätám – zaviedol veľké opatrenia, zatvoril hranice, nepustil ľudí mimo, ale čo urobil, tak to je to, že povedal na tlačovej besede, že každý jeden nezodpovedný, každý jeden človek bude platiť 1600 € pokutu, najvyššiu pokutu. A potom počas tejto vlády Peter Pellegrini a jeho partička tie pokuty chcú ľuďom vracať. Dáva naspäť. Robert Fico, namiesto toho, aby zodpovedne a spolupatrične pôsobil a naozaj ako človek, ktorý má dušu, ktorý má česť, ktorý má svedomie a trošku aj empatiu a sociálne cítenie, lebo Robert Fico o sebe hovorí, že je sociálny demokrat, tak Robert Fico namiesto toho, čo začal robiť, začal štvať, začal štvať ľudí. Ale spôsobom, ktorý naozaj nemá obdobu v dejinách. Chodil po námestiach a kričal: „Dajte si rúška dole.“ Aj ja poznám jedného človeka, ktorý povedal, že jeho manželka – a darmo jej hovoril, že by manželka nešla na tie mítingy – ona tam išla, ochorela a zomrela. Zomrela. Tam boli tisíce ľudí vedľa seba, tisíce ľudí, ktorí sa takýmto spôsobom nakazili. A ja si vyprosujem, aby niekto z vás rozprával, že sme zodpovední za smrť tisícov ľudí, keď toto robila strana SMER, keď toto robil pán Harna, keď toto robila opozícia voči vtedajšej vláde. Bolo to niečo neskutočné a nechutné. Čiže Robert Fico hneď použil metódu strachu, povedal: „Ľudia, pozrite sa, veď oni vás zatvárajú. Zatvárajú.“ Celý svet bol zatvorený. A spriaznené krajiny ako Rusko pre Roberta Fica a Čína, tak tam tí ľudia ani nemohli ceknúť, ani ceknúť. V krajinách, ktoré Robert Fico miluje, tak COVID riešili spôsobom, že tým ľuďom povedali: budete sedieť doma a nevyjdete ani na ulicu. Už som to spomínal, že v tom Taliansku karabinieri chodili a so samopalmi strážili ulice a môj dobrý priateľ, ktorý tam žil, povedal, že „jo, ja som v noci vyšiel, že nikto nebude vonku“ a on natiahol zbraň, namieril na mňa samopal a okamžite ma poslal domov. To bolo Taliansko. Viete si predstaviť, že bolo to tu? No a toto Robert Fico využil a povedal: „Poďme robiť referendum. Poďme robiť referendum.“ Robert Fico namiesto toho, aby spolupracoval, štval ľudí do referenda. A áno, mali veľa hlasov. Tak samozrejme, jasné, veď nie je nič ľahšie ako šíriť nenávisť, šíriť strach a šíriť agresiu. Človek, ktorý má krvavé oči, je ľahšie ovládateľný, veľmi ľahko ovládateľný. Ale v rokoch, keď vládol Robert Fico, tak keď chcela robiť vtedajšia opozícia referendum, tak Robert Fico povedal, že to nie je dobré. Strana, ktorá získala najviac hlasov, tak si zvolila svojich partnerov a tá vláda, ktorá vládne, musí dovládnuť. Dostali mandát od ľudí. To rozprával Robert Fico. Vtedy samozrejme musel Fico dovládnuť. A to je Robert Fico. Ale teraz, keď Robert Fico zistil, že majú naozaj klesajúce preferencie, keď zistil, že nemá s kým vládnuť a keď bude vládnuť teda s tými chlapcami z Republiky, ktorí radi hajlujú a sú odsúdení za extrémizmus... Pán poslanec, prosím, vyjadrujte sa k zákonu, ktorý prerokovávame. Nech sa páči. Hovorím o referende. O tom, že táto vláda predkladá referendum. A opäť predsedajúci, opäť predsedajúci ma prerušuje. Robert Fico je ten, ktorý je za týmto referendom, a ja hovorím v súvislosti s tým, keď Robert Fico nechcel to referendum. Ja si od vás, Andrej, naozaj vyprosujem, vyprosujem. Hovorím k téme, hovorím o téme. To, že sa vám to nepáči, je váš osobný problém, ale vy máte tú schôdzu viesť a nie určovať, kto čo môže rozprávať. Gašpar tu povedal, že si bude rozprávať, čo chce a nikto ho nebude prerušovať. Čiže Robert Fico v tom čase referendum nechcel. Ale teraz ho chce, lebo vie, lebo vie, že referendum, ktoré mu môže pomôcť potom, ak bude vládnuť opozícia terajšia, tak mu môže pomôcť k tomu, aby opäť možno získal moc. A opäť bude Robert Fico robiť to, čo robil v rokoch, kedy vládla terajšia opozícia. A opäť bude šíriť nenávisť a bude šíriť zlobu. Nedokončil som včera svoj referát, za ktorý ďakujem môjmu asistentovi, ktorý mi ho napísal, takže vám to dokončím. A keďže je tu náš predsedajúci, ktorý tu včera nebol, tak trošku pripomeniem veci. Predčasné voľby predstavujú možnosť ukončiť volebné obdobie parlamentu skôr, ako uplynie jeho riadny mandát. Referendum je zase nástroj priamej demokracie, prostredníctvom ktorého môžu občania priamo rozhodovať o významných otázkach. Lenže sú aj argumenty pre referendum aj argumenty proti referendu. Včera som už hovoril, ale pripomeniem ich, že argumenty pre referendum je posilnenie demokracie. Teda jednou z najväčších výhod referenda je posilnenie priamej demokracie. V klasickej zastupiteľskej demokracii občania odovzdajú svoj hlas politikom. Referendum a argumenty proti referendu, o ktorých som včera už hovoril, ale pripomeniem ich, že argumenty pre referendum je posilnenie demokracie. Teda jednou z najväčších výhod referenda je posilnenie priamej demokracie. V klasickej zastupiteľskej demokracii občania odovzdajú svoj hlas politikom a tí následne rozhodujú počas celého volebného obdobia. Áno, je to správne posilnenie demokracie. Prečo nie? Môže sa aj vyriešiť politická kríza. Samozrejme, politické krízy môžu paralyzovať fungovanie štátu a opäť pripomínam to, čo som hovoril včera na oživenie. My sme tu mali politickú krízu za súčasnej vlády, kedy sa nevedeli dohodnúť, kedy vydierač Migaľ vydieral Roberta Fica, kedy vydierač Hulik odišiel od Andreja Danka, zobral mu ministerstvo športu, zobral mu Tipos. No a mali sme tú politickú krízu, ktorá... Keby v tom čase bolo možné spraviť referendum, tak táto vláda už nevládne, pretože ľudia boli naštvaní. Namiesto riešenia problémov, ktoré mali, tak sa oni hádali, že tento mi zobral ministerstvo športu, tento chce ministerstvo, kde sa rozdávajú miliardy, tamten ma vydiera. No a Robert Fico o týchto vydieračoch, keď tu bola tá politická kríza, povedal, že oni sú vydierači a že im nevyjde v ústrety. A čo sa stalo? Vymenoval aj Huliaka za ministra, vymenoval aj Migala za ministra a vydieračom, o ktorých povedal, že sú vydierači, dal fleky. Samozrejme, lebo by tu mal len 74 hlasov. 74 hlasov. Robert Fico obetoval dve ministerstvá a ministrom, ktorých označil za vydieračov, dal dojnú kravu a oni ju aj teraz dojajú dobre. Hulik si robí kampaň. Hulik si robí kampaň. Jeho stranícky kolega, ktorý bol predtým v Hlas-e, Malatinec, tak ten si robí kampaň tiež za športové akcie. A donášajú Hulik aj Malatinec do regiónu, do Banskej Bystrice peniaze. Pani Antala, vám tu teraz moja kolegyňa z PS povedala, aké aké peniaze a ako sa míňajú tie peniaze. A to isté Migál. Migál teraz kandiduje za župana v Prešovskom kraji a chodí tam a rozdáva štátne peniaze. Robí si kampaň. Musím pripomenúť, že rozprava, ku ktorej sa vyjadrujem, bola aj o Jánovi Šimkovi, ktorý získal naozaj krásne ocenenie, je splnomocnenec vlády pre východ a to je niečo neskutočné. Pre rozvoj východu a on sám hovorí, že treba ten východ zachrániť, že treba ten východ naozaj, že nie je pravda, čo rozpráva Robert Fico, že na východe nič nie je. Na východe je Šimko. Ktorý zachráni ten východ, ktorý ho pozdvihne. A takisto pán Šimko za štátne peniaze si ide robiť kampaň. Čiže to, čo som teraz povedal, že sa naozaj politické krízy môžu vyriešiť referendom. Áno, je to pravda. Páni, máte pravdu. Ďalšie je zvýšenie zodpovednosti politikov. Áno, politici, ktorí vedia, že občania môžu iniciovať referendum vedúce k predčasným voľbám, môžu byť opatrnejší pri svojom rozhodovaní. Niektorí sa budú správať aj opatrne. Veď podľa mňa takíto politici nebudú ani piť v práci. Takí politici budú chodiť do práce. Budú tu sedieť, budú diskutovať, budú predkladať zákony. Nehovoril napríklad pri nejakej príležitosti. Tí politici budú zodpovední. Áno, toto referendum môže vyriešiť. Viete, takýto mechanizmus môže motivovať politikov a môže ich motivovať. Nielen to, že sa budú politici báť, ale aj motivovať. Budú plniť predvolebné sľuby, taký Peter Pellegrini. Veď preboha, keby bolo toto referendum, tak ja som hlboko presvedčený, že my máme lacné potraviny. Ja som hlboko presvedčený, že máme lacné energie. Ja som hlboko presvedčený, že zdravotne oslabení ľudia, vozíčkári, tí budú všade, budú plošiny. To som hlboko presvedčený. Budú komunikovať s verejnosťou. Nebudú tí politici nosiť len svojim straníckym kolegom. Nebudú tí politici dávať len starostom, ktorých majú radi a ktorí ich majú radi a sú z ich straníckeho košiara. Budú dávať košiaru, ktorý je široký. Toto referendum môže obnoviť dôveru verejnosti. Dôvera občanov v politické inštitúcie je základom fungujúcej demokracie. A keď občania budú veriť, že majú tú moc v rukách, no nech sa páči, tu máte referendum. Je to aj legitimita nového mandátu. Ak sa uskutočnia predčasné voľby a občania si zvolia nový parlament, tak nová vláda získa čerstvý mandát. A nová metla dobre metie. Len my tu máme také staré vydraté metly, ktoré sa znova a znova vracajú a jediné, čo používajú, tak to je to porisko. A dobre mlátia po hlavách občanov tým poriskom. Veľmi dobre prídu, rozprávajú im, že budú mať lacné potraviny, že budú mať lacné energie a zrazu, keď majú pozametať, tak chytia to porisko a mlátia tých ľudí po hlavách, hovoria: „Daj sem peniaze.“ Potrebujeme konsolidovať okamžite. Toto my tu máme. No ale sú tu aj argumenty proti referendu, milí kolegovia. Narušenie stability štátu. Najčastejším argumentom proti je riziko politickej nestability. Voľby sa konajú v pravidelných intervaloch práve preto, aby krajina mala predvídateľné fungovanie. Tak teraz si predstavte tú vládu, ktorá bude možno o dva týždne potom, ako bola zvolená, odvolávaná referendom, lebo príde ďalší covid a vy ste mali také šťastie a Fico mal také šťastie, že ten covid nemal on, že ho nemal, pretože to by tu bolo naozaj... No to by bola katastrofa. Obrovská veľká katastrofa. Namiesto... Druhý bod, prečo nie, sú emócie miesto rozumu. Referendá bývajú často ovplyvnené aktuálnou náladou spoločnosti a ľudia môžu hlasovať pod vplyvom hnevu, sklamania, mediálnych kampaní a momentálnych rozhodnutí a to je to presne, čo robil Róbert Fico. A Róbert Fico to vie dobre robiť. On vie tú nenávisť šíriť veľmi dobre. Vy ste politické prestitútky, vy ste trápna, vy dostanete lopatou po hlave, vás prefackám studenou rukou. On to vie veľmi dobre. Rež a rúbaj. No veď poznáme tie jeho výroky a Róbert Fico to vie robiť úplne unikátne. Úplne. Ďalším bodom sú vysoké finančné náklady. Organizácia referenda nie je lacná. Nie je lacná. Je tu riziko populizmu. A riziko populizmu znamená, že referendum môže byť zneužité politickými skupinami na získanie popularity. Predstavte si, a určite to na Slovensku nie je možné, ale predstavte si krajinu, kde finanční žraloci ovplyvňujú politikov, získavajú zakázky, kde bohatí ľudia, ktorí vlastnia určité poisťovne, získavajú stámiliónové kšefty a títo ľudia majú obrovské peniaze na to, aby si politikov kúpili. Tak v takejto krajine, kde určite na Slovensku to nie je možné, veď preboha, tu sa vládne čestne a zodpovedne. Sem-tam sa pošle 10 miliónov Bartekovi, ale to je len tak náhodou, alebo 90 miliónov si Migaľ určí, kde chce, alebo založí Migaľ za 40 miliónov agentúru štátnu, o ktorej nikto nevie, čo sa tam deje, ale toto je len tak náhodou, alebo 800 miliónov na záchrankový tender, ale aj to je len náhodou, veď to sa len tak udialo, toto oni nechceli. Ale predstavte si krajinu, kde naozaj toto sa deje, kde sa ukradli stovky miliárd, stovky miliárd. Ukradli sa preto, lebo ľudia šetria, kážu ľuďom šetriť, zvýšia ľuďom poplatky, zvýšia ľuďom všetky odvody, podnikateľom hádžu pod nohy polená, len aby štát ich cical a vydieral. A tieto peniaze oni rozdajú, ten štát rozdá svojim ľuďom. A tí ľudia tie peniaze použijú na to, aby sa títo zlodeji, ktorí kradnú, ktorí sú nezodpovední, ktorí majú občanov, ako v jednom byte povedal jeden pán šéf jednej poisťovne, že čo je volič pre nich, tak títo ľudia opäť použijú tie peniaze na to, aby sa tí, čo kradnú, opäť mohli s nimi zúčastňovať na tých krádežiach. A to je niečo, to nikto nechce. To nechce ani jeden občan tejto republiky. Ale žiaľ, niektorí občania povedia, no a čo, že kradne? Veď kradli vy všetci. No nekradli. Nekradli. Ale pán Blcháč pozná, vy sa smejete. Máte pocit, že som niečo ukradol v živote? Na mňa? Aha, tak ďakujem veľmi pekne. Tak dobre, tak ja len poviem, že ja nekradnem a dúfam, že sa pán Blcháč teraz nezasmeje, lebo sa poznáme dlhé roky. Ja nekradnem, pán Blcháč. A vy viete veľmi dobre, že peniaze, ktoré som mohol aj od vás získať, som vám nechal a robil som pre vás akcie, ktoré boli veľmi, veľmi dobré a charitatívne, takže nesmiete sa pritom, keď ja hovorím o tom, že sú niektorí, ktorí nekradnú. Oslabenie zastupiteľskej demokracie, to je naozaj veľmi dôležitá vec. Občania si volia poslancov na určité obdobie. Mandát poslancov má zabezpečiť, aby mohli prijímať rozhodnutia aj v náročných situáciách bez neustáleho tlaku verejnej mienky. Priatelia, sú tu pri referende naozaj fakty, ktoré sú pre, ale sú aj fakty, ktoré sú proti. A ja sa pýtam, prečo ten Róbert Fico vždy, keď je pri moci, tak to referendum nechce. Tvrdí, že on musí dovládnuť, že on je ten, ktorý vie, čo robiť, ako spravovať túto krajinu, veď získal mandát. A keď Róbert Fico nie je pri moci, tak hopsa hejsa do referenda. A čím skôr, tým lepšie. Čím to je? To je taká pesnička. Čím to je? Žeby nenažranosťou, žeby tým, že chcem mať tú moc, chcem vládnuť, stále vládnuť a vládnuť? No a prejdime k ďalšej téme, a to je päťročný mandát pre primátorov, starostov a poslancov Národnej rady. Opäť sú tu veci, ktoré sú pre, samozrejme. Prečo by sme teda nemohli byť pre, preto, aby mali päťročné obdobie. Takže argumenty v prospech päťročného mandátu hovoria, že získame viac času na realizáciu. Áno, samozrejme. Budeme sa viac realizovať. Starostovia budú mať viacej času, budú môcť viacej projektov pripraviť, budú môcť viacej a lepšie pracovať pre tento národ. Jasné. Menej predvolebného populizmu. Samozrejme, to je veľmi dôležité, že bude menej billboardov po dedinách, starostovia si nebudú vylepovať, bude viacej času na prácu a menej času bude na volebné predvolebné mítingy. Ďalej väčšia stabilita samosprávy. To je veľmi dôležité a tu kolega Lackovič vám to potvrdí, že naozaj stabilita samosprávy je veľmi dôležitá vec, keď celá obec, všetci poslanci obecného zastupiteľstva pracujú pre obec a nepracujú pre svoje záujmy. A už včera som to hovoril, že som osem rokov bol poslanec drobného zastupiteľstva a môžem vám povedať, že náš pán Jaroša, bývalý pán Jaroša, nie terajší, terajší je celkom v pohode. Aj keď teda robí akcie, ktoré musím povedať jeden príklad. 17 rokov robíme s jedným pánom cyklistické preteky, Deň Ústavy, a tento náš pán nový starosta teraz ten istý deň urobil s jedným pánom, ktorý s nami robil tie preteky, ale odišiel, lebo je v určitej strane, ktorá mi nefandí, tak teraz ide robiť v ten istý deň tie isté cyklistické preteky na tej istej trati a pán Jaroša akože ide to robiť s ním, tak povedali sme si, že želáme im, nech im to dobre dopadne a želám pánovi starostovi úspech, lebo ako naozaj pre obec musím povedať, že veľa vecí robí, ale niektoré veci by mohol inak robiť, mohol. Ale však to tak je život. Takí sme. Takže poďme ďalej. Väčšia stabilita, už som to spomínal. Po voľbách totižto dochádza k výmene vedenia úradu, zmene priorít, áno. Vymení, nový starosta si vymení celý ansámbl, vymení sekretárku, vymení celý obecný úrad. A to isté platí aj o primátorovi. Nižšie náklady na voľby, samozrejme päťročné volebné obdobie zabezpečí, že budeme päť rokov stabilne mať jedného starostu a nebudú také náklady na voľby. Dlhodobejšie strategické plánovanie, to som už hovoril. Áno, je to tak. Je to tak. Ale viete, ono je to aj o tom, že pri tom dlhodobom strategickom plánovaní... A už včera bol spomínaný tuná pán Šimko, ktorý si štyri mesiace pred voľbami, štyri mesiace pred voľbami zistil, že treba byť aktívny a založil, teda poprosil Róberta Fica, určite bol za ním aj osobne, to je môj hodnotiaci úsudok, ako hovorí Gašpar. Bol za ním a povedal mu: „Robo, počúvaj, počúvaj, ja by som chcel byť županom, tak sprav ma splnomocnencom vlády pre východ a jeho rozvoj.“ Dobre som to, pán Dubovický? Tak. No a pán Šimko odchádzajúci teraz zo sály. Robert Fico to urobil. A ja som si pozrel jeho, pánov Šimkov Facebook a naozaj posledné dva mesiace je aktívny, naozaj predtým nič. Pán Dubovický, tak. No a pána Šimka odchádzajúceho teraz zo sály. Robert Fico to urobil. A ja som si pozrel jeho, jeho pánov Šimkov Facebook a naozaj posledné mesiace, dva, dva mesiace je aktívny, naozaj. Predtým nič, predtým absolútne žiaden východ, žiadne starosti o už, ale teraz je aktívny, chodí, rozpráva sa s ľuďmi na východe, čo by ste chceli, čo potrebujete. Tú diaľnicu, čo vám Fico sľuboval už 100 rokov. No možno bude, keď ja budem. Ja zabezpečím, aj kúpele budú fungovať, všetko bude fungovať. Košické potraviny budú lacnejšie a dokonca si myslím, že budeme mať aj Košice, Košice budú hlavné mesto Slovenska, to viem zabezpečiť určite. To bol môj hodneciaci úsudok. Nemusí to tak byť, ako hovorí pán Gašpar. Ako hovorí pán Gašpar. Čiže naozaj môže to byť. Len viete, zase, pozrite sa, a pán Šimko je príklad toho, že tesne pred voľbami sa vyrojí húf, húf ľudí. Húf ľudí. Argumenty proti, proti päťročnému mandátu. Slabšia kontrola občanov. Áno, občania, to je to dôležité. Včera to tu krásne zaznievalo z úst našich koaličných kolegov, že moc patrí do rúk ľuďom. A peniaze patria do rúk šným partnerom. To bol žart, samozrejme. Prepáčte, to bol môj hodneciaci úsudok, ale naozaj oni rozprávajú, moji koaliční kolegovia a celá naša ctená vláda, že moc patrí ľuďom, vám. To znamená, že vy máte kontrolovať svojich volených zástupcov. Vy máte kontrolovať toho primátora. Vy máte kontrolovať toho starostu. Vy máte kontrolovať týchto poslancov. A keď sa vám poslanci nepáčia alebo keď sa vám nepáči niekto, tak máte právo to povedať, máte právo protestovať. Ale oni, ktorí rozprávajú, že máte právo a moc má byť vo vašich rukách, tak keď idete na námestie, tak ste sfanatizovaná a sfanatizovaná masa ohlúpených ľudí. Tak, tak akí ste teda? Aké máte právo? No žiadne, veď to povedal pán v byte v Gorile, že čo ste voliči, všetci vieme, čo povedal ten pán. Ale pred voľbami ste úžasní, pred voľbami budú chodiť za vami a budú vám rozprávať, akí ste, akú máte moc. Ak sa mandát predĺži zo štyri na päť rokov, občania budú mať menej príležitostí rozhodnúť o tom, kto ich vedie. A to je veľká pravda. To je veľká pravda. Neúspešný starosta zostane vo funkcii dlhšie. Včera som tu hovoril príklad toho nášho bývalého starostu, ktorý po troch rokoch uspal celú obec a nič, nič sa nerobilo. Robilo sa tak, aby sa nemuselo robiť. A toto, toto občania vidia. Toto občania vidia, ale keď dajú... Stojíš na tom koberci a rušíš moje, rušíš to. No ale on ťa neupozorní, ale prepáč, je to tak, Erik. Teraz si porušil, porušil si nový rokovací poriadok a porušil... Ten koberček je na to, priatelia, aby ste vedeli, aby nerušil moje zóny, ale pán, ktorý upozorňuje mňa, ktorý vystupujem v tomto teraz, videl porušenie rokovacieho poriadku. Jaj, nevidel, aha. Alex B. Nie, nie, číta si tam one. Neké... Čo, ty, pozri, aké má výsledky? Neúspešný starosta zostane vo funkcii dlhšie. Môžu sa vyskytnúť manažérske zlyhania, nesplnenie sľubov, konflikty, nehospodárnosť. A takýto starosta, ktorý zistil, zistil, že sa dá nerobením zarobiť, tak takýto starosta je zlo pre tú obec. Ale vy mu dáte šancu, aby takýto starosta mohol päť rokov linčovať obec, aby mohol drancovať. Ja som vám aj včera povedal, bol tu pán kolega vedľa pána Hazuchu sediaci, že naozaj aj medzi tými starostami Smeru sú čestní a zodpovední ľudia, ktorí si tie svoje... Viete, to nie je naozaj o tom, že či to je Smer alebo či to je hnutie Slovensko v starostoch, je to o človeku a tam je to naozaj o človeku, a keď ten človek je zákerný, zlý, odporný, keď to je zlodej, tak nie je nič horšie. Ja poznám jedného starostu u nás, ktorý teda nie je nezávislý, ale má podporu Smeru a Hlasu, ale tvári sa, že je nezávislý a je celkom schopný, celkom schopný. Dostal síce dotáciu, ale je schopný, naozaj schopný. Ale poznám ďalšieho starostu, u ktorého som bol pred šiestimi rokmi, siedmimi rokmi som bol v tej obci moderovať a keď som tam prišiel, tak všetci nadávali, že čo to, čo sa tu deje. A ja hovorím, čo sa deje? Povedzte. A ľudia mi rozprávali, že to je neskutočné, že ten starosta kradne a robí zlé veci a tak ďalej. A ja som si ten honorár vtedy nezobral a povedal som, že to nechám obci, ale povedal som starostovi, nech to dá, nech to dá na záujmovú činnosť. Tak keď som sa spýtal tam jedného kamaráta, či to dal, tak to samozrejme, že nedal, ale toto sú ľudia, ktorí, ktorí naozaj aj peniaze, ktoré dáte nezištne pre ľudí, tak si ich nechajú. A toto, toto, takýchto ľudí chcete nechať, aby vládli, aby, aby, aby mohli mať moc nad tou obcou. Viete, tretí faktor je riziko pohodlnosti a dlhší mandát môže viesť k menšej motivácii. O tej motivácii som hovoril včera, ale je to výborné, lebo motivovať človeka, motivovať človeka preto, aby bol starostom, je štvorročné obdobie najlepšie. Lebo ten človek musí ukázať za tie štyri roky, keď chcete byť starostom, že nie štyri mesiace ako Šimko, sa zobudím, nie štyri mesiace ako Šimko, sa stanem splnomocnencom vlády, ale pre ten východ budem robiť štyri roky. Veď dva a pol roka tu je pán Šimko a ja som ho nevidel, nevidel, že by bol niečo urobil pre ten východ. Priniesol zákon o Košiciach, ale aj to priniesol vtedy, keď sa... Peťo, donesieš mi, prosím ťa, vodu? Tam je pod, pod... Keď sa rozhodol, že bude, že bude kandidovať za župana, zákon o Košiciach. Takže tá motivácia pre toho človeka, pre toho jedinca... Ja poznám takých ľudí, ktorí naozaj to robia. Ja musím povedať, že u nás doma v Haliči naozaj od 95. roku som urobil toľko akcií, toľko vecí priniesol a tí ľudia, tí ľudia namiesto... Viete, oni vidia, oni videli toho svojho starostu, ktorý sedel v prednej lavici v kostole a ten bol dobrý. A ja som mal: Pročko má peniaze a Pročko môže dotovať mládežnícky futbal, Pročko môže dotovať tie akcie. Toto, toto, toto zmeňme. Zmeňme, spravme naozaj reformu verejnej správy spôsobom... Ďakujem. Spravme reformu verejnej správy spôsobom, ktorý bude dobrý pre ľudí, pre občanov. A nie pre, pre starostov, ktorí sú nezodpovední. Takže štvorročné volebné obdobie je pre motiváciu človeka, ktorý chce byť starostom, veľmi dobré, pretože vie, že to sú štyri roky a môže sa ukázať v tej obci, založí si občianske združenie, občianske združenie. Táto vláda nenávidí občianske združenia, ktoré najviac pomáhajú, ktoré zachraňujú. Netvrdím, že všetky. Naozaj niektoré občianske združenia ani nevedia ukázať svoje financovanie. Napríklad vaši sociálni mladí demokrati, keď sa spytujú na to, máte 103 neziskových organizácií Smer, 103 103 a vy tu tvrdíte o neziskových organizáciách. Som myslel, že zvonia do kostola. 103 103. Boh vás trestá, veru. Boh vás, vás Boh trestá. Vás, vás, vás, pán Danko, Boh trestá. A vy viete, za čo, veľmi dobre. Preto vám ten Huliak ukradol to ministerstvo. To myslíš, že to je len tak? Všetko je boží, boží plán. Poďme ďalej. Riziko pohodlnosti som povedal. Menšia dynamika politickej súťaže. Demokracia funguje najlepšie vtedy, keď existuje naozaj zdravá konkurencia. Zdravá konkurencia. Ale keď ten starosta... Ja to poviem spôsobom, ktorý dúfam, neurazí nikoho. Tým ľuďom vymlie hlavy, keď ten starosta im bude stokrát opakovať: ja som najlepší, ja som najlepší, ja som najlepší, ja som jediný, ja som dobrý, ja som najlepší. Pozrite, kto pre vás urobil toto. Nič nerobí a tie babičky a deduškovia: no dobre, on je najlepší, on je najlepší, naozaj. On sedí v prvej lavici v kostole. Teta, veď ja chodím do kostola. No veď on chodí do kostola. A vy máte, pán Jaroša, frajerku? No a čo, ale veď chodím do kostola. Hej, hej, chodí do kostola, môže mať frajerku. A vy sa z toho vyspovedáte, pán farár? Hej, hej, vyspovedám sa z, že mám frajerku. No vidíte, aký je to dobrý človek, keď sa z toho vyspovedá ten starosta, že je dobrý človek. Niektorí havarujú na aute a nevyspovedajú sa z toho. Riziko koncentrácie moci môže byť. Veľké riziko koncentrácie moci. Na Slovensku totižto existujú starostovia, ktorí už sú vo funkcii desaťročia. A títo starostovia, ktorým zachutila moc a peniaze, nechcú, aby, aby niekto iný ovplyvňoval a vládol v ich obci. Oni chcú rozhodovať o peniazoch, ktoré dostávajú od štátu. Za šieste: možné oslabenie záujmu občanov. Voľby nie sú iba spôsob výberu predstaviteľov, sú aj príležitosťou diskutovať o problémoch obce, priatelia. A to je za tie štyri roky, rozumiete? To je naozaj... Ja si osobne myslím, že štvorročné obdobie je síce pre niektorých z vás krátke, ale je dynamické. Je dynamické. A to je dôležité. Lebo ten starosta, ktorý je dobrý, a opakujem, aj v Smer-e máte výborných starostov, tak keď je ten starosta dobrý, tak si ho tí občania zvolia. Ale viete, čo je smutné, že tí naši občania naozaj niektorí, keď vidia, že ten starosta bol aj odsúdený, že ten starosta kradne, že jeho syn, jeho syn je v nejakej významnej obecnej rade, dostáva peniaze, nenajbože je to syn nejakého poslanca Národnej rady a dostáva 15 000 € mesačne. Len preto, lebo je to syn poslanca Národnej rady. Veď to je choré. Veď to je choré. To je, to je, to je niečo, čo by tu nemalo byť. My by sme mali byť takí tí zodpovední a mali by sme naozaj povedať, že poďte, pozrite aj do tej dozornej rady, spravíme výberové konanie. Nech majú šancu všetci. Nech má šancu aj Janko z Detvy a z východu Lucka, možno aj Anička. Ale to tu nie je. Dosadzujú si ľudia. Alebo tí, ktorí vládnu, si dosadzujú svojich protekčných jedincov a to nie je dobré. To nie je vôbec dobré. Sú tu možné kompromisné riešenia, ale viete, čo je kompromis? Kompromisy to sú krysy, ale sú tu možné kompromisné riešenia. Ja by som vám povedal o jednom kompromise. My, keď sme volili vtedy Žilinku, tak sme mali indikatívne hlasovanie na klube a viem, že to môžem povedať a nebol celý klub za toho Žilinku a naozaj sme tu mali indikatívne hlasovanie, ale pán Gröhlinga získal, myslím, že o jeden hlas viacej, o jeden hlas a nebolo ich veľa. Získal o jeden vlas, lebo tam boli viacerí kandidáti a tak aj ja, ktorý som nehlasoval za neho, povedali mi aj moji kolegovia. Niektorí, ktorí s ním boli predtým, ktorí ho poznajú z jeho mesta, a ja som sa dokonca mojej svokry spytoval, ktorá žije v Piešťanoch, že akí sú, tak ona povedala, že to je veľmi slušná rodina, do kostola chodia, že veľmi slušná rodina naozaj a tak ďalej. Bol tam ten Gučík, boli tam veci, ale kto sa nestretol? Veď ja som sa stretol s Piťom vo Fajnej a fotku so mnou si spravil Piťo, chytil ma okolo krku a mne, mne by ste sa neboli dorezali vtedy krvi, ale mám s ním fotku, lebo: poď sem. Ježiš, ako som prišiel, fotil som sa s ním. A okolo neho šesť goríl bolo. Takže kto sa nestretol niekedy s takýmito darebákmi, ale čo je dôležité, je, že som urobil kompromis a naozaj som tú väčšinu, väčšinu, lebo saskári ma presvedčili. Však prišiel Sulík k nám na klub a povedal, že voľte Žilinku, tak som volil. Tak sme ho zvolili, no. A to je taký tiež kompromis, že spočiatku 363 a teraz vyzerá, že pán Kozlík... Lebo keď bolo, keď bola tá... Nekývajte prstom, pán Vančo, nerobte mi to, lebo fakt ja sa naštvem ako pán... Jak sa volá? Danko. Keď bolo vypočúvanie, tak som sa pána Žilinku spýtal, dával som mu otázky a on povedal, že on by sa hanbil pred svojimi deťmi, keby nebol čestný. A toto naozaj tam povedal. Čiže teraz, keď ho už koalícia nemá rada, lebo začal tvrdiť, že niektoré ich zákony a to, čo robia, nie je v poriadku, to, čo robia s prokurátormi, nie je v poriadku, to, čo robia s Čurilovcami, nie je v poriadku, tak už zrazu nie je dobrý pre koalíciu. A ja si hovorím, asi naozaj v tom kostole. Viete, keď ste v kostole, tak niekedy vás môže tak osvietiť. Sedíte a poviete si, už nikdy nebudem zrážať semafory, budem dobrý. A to sa môže stať. Tak poďme ďalej. Takže možné kompromisné riešenia sú. Niektorí odborníci navrhujú, že namiesto predĺženia mandátu by bolo vhodnejšie posilniť právomoci kontrolných orgánov. A to je veľká pravda. Posilnime právomoci kontrolných orgánov. Zaveďme prísnejšie pravidlá transparentnosti. U nás na tom našom prekrásnom Slovensku sa dejú naozaj strašné veci. Keď nastúpil Robert Fico, tak prvé, čo spravil, zmenili Trestný zákon. Všetci vieme prečo, aby ochránil svojich ľudí. Bolo 103 obžalovaných a vyše 40 odsúdených ľudí. Robert Fico urobil Trestný poriadok spôsobom, že dal beztrestne Tak prvé, čo spravili, zmenili trestný zákon. Všetci vieme prečo, aby ochránili svojich ľudí. Bolo 103 obžalovaných a vyše 40 odsúdených ľudí. Robert Fico urobil trestný poriadok spôsobom, že dal beztrestnosť svojim ľuďom a to je fakt. To nie je. To nie je môj hodnotiaci úsudok. Je to tak. Je to tak. A toto je to, čo vám tvrdil predtým, čo vám netvrdil pred voľbami. Pred voľbami tvrdili, že dostanete lacnejšie potraviny, že dostanete lacnejšie energie. V prvom rade sa začali starať o seba, o nič iné len a len o seba. No. Ďalší krok bol, že zo všetkých úradov, ktoré boli naozaj zodpovedné, vyhodili ľudí. Veď tvrdili, že šéfka úradu je neschopná, nie, že neschopná, nemôže tam byť, lebo jej manžel je v PS. Takže tá šéfka tam nemôže byť, lebo jej manžel je v PS. Ale syn, syn podpredsedu parlamentu a podpredsedu, myslím, on je podpredseda Gašpar, že? Strany. Je šéfom SIS. On môže byť. On môže byť, lebo to je Smer, ale ona nemôže byť, lebo ona je PS. Toto je ten dvojitý meter. Na jednej strane dotácie od štátu, ktoré použila pani Šimečka aj na mobil svojho syna, sú zlé, lebo to sú dotácie od štátu, ale dotácie od štátu pre stranu Smer, ktoré použili pre syna Fica, to už môže byť. To je ten dvojitý Smer. Vlastne iba jeden smer. Že kompromisné riešenia ďalšie sú, že môžeme zaviesť prísnejšie pravidlá transparentnosti. Áno, fakt. Zaveďme prísnejšie pravidlá transparentnosti, ale sú ochotní? Sú ochotní, keď naozaj vonku vám povedia aj koaliční poslanci, že, že koľko máte času, prepáčte? Už iba minútu 40, preboha, Andrej. Nemôžete mi zastaviť čas? Umožniť naozaj tú transparentnosť. Potom ďalšie je tu umožniť jednoduchšie miestne referendá. Veď umožnime miestne referendá, nech sa páči. A zjednoduš, naozaj urobme to, že tí ľudia budú mať šancu. Ja končím, lebo aj moji kolegovia sa prihlásili s faktickou. Áno, môžem dokončiť? Tak ďakujem veľmi pekne. Chcem vám len povedať toľko, že Robert Fico, keď bol pri moci, žiadne referendum, dovládnem, budem krásny a budem vás všetkých mať rád. Budem vám dávať to, čo chcete. No a čo robí? Vyjedá z vášho taniera. Nič iné nerobí. Pred voľbami sľúbili, že budete mať lacnejšie potraviny, čo,